stanford-oval/wikipedia huggingface dataset:
Citroën CX
Erikoismalleja

Ajon tasaiseksi tekevän kaasunestejousituksen ansiosta CX:n pitkärunkoisesta farmarimallista tuli suosittu ambulanssina sekä elokuvauskäytössä tärinättömien kamera-ajojen alustana. Farmarimallista rakennettiin myös kahdella peräkkäisellä taka-akselilla varustettuja autoja, joita käytettiin kuriiriliikenteessä, muun muassa sanomalehtien pikakuljetuksiin ympäri Eurooppaa.
Euroopan lisäksi CX:ää myytiin joissakin Aasian ja Etelä-Amerikan maissa. Sitä koottiin Chilen Aricassa vuosina 1978–1984. Australiaan ja Etelä-Afrikkaan CX-autoja tuotiin Ranskasta, kun edeltäjämalli DS:ää oli koottu maissa paikallisesti. Vuonna 1984 Citroën onnistui myymään kaksi tuhatta CX:ää Kiinaan ja oli vähällä saada isommankin sopimuksen, joka olisi tuolloin tehnyt mallista Kiinan yleisimmän auton.
Aiheesta muualla

Kuvia tai muita tiedostoja aiheesta Citroën CX Wikimedia Commonsissa
CX Citroënët-sivustolla (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Citroën CX
Käännös suomeksi
Marcus & Martinus

| Marcus & Martinus |
| --- | --- |
 Marcus (vasemmalla) ja Martinus (oikealla) vuonna 2024.
Tiedot
Toiminnassa:  2012–
Tyylilaji:  pop
Kotipaikka:   Norja, Trofors
Laulukieli:  norja englanti
Jäsenet:  Marcus Gunnarsen Martinus Gunnarsen
Levy-yhtiö:  Universal Music (2020–)
Aiheesta muualla
Kotisivut
Infobox OKNimi-testi OK: 
Marcus & Martinus (oik. Marcus Gunnarsen ja Martinus Gunnarsen; s. 21. helmikuuta 2002 Elverum) on norjalainen popduo. Nykyäänmilloin? Trofors-nimisessä kylässä asuvat kaksosveljekset ovat saavuttaneet suurta suosiota etenkin Pohjoismaissa. Heidän fanejaan kutsutaan nimellä ”MMer”.
Marcus & Martinus osallistuivat vuoden 2024 Eurovision laulukilpailuun kappaleellaan ”Unforgettable”. He tulivat kilpailun finaalissa yhdeksännelle sijalle saatuaan yhteensä 174 pistettä.
Ura

Vuonna 2012 kaksikko voitti norjalaisen Melodi Grand Prix Junior -laulukilpailun. Norjankielinen debyyttialbumi Hei myi Norjassa platinaa. Ensimmäisen albumin jälkeen he alkoivat tehdä musiikkia englanniksi. Poikien ensimmäisellä englanninkielisellä singlellä ”Girls” vierailee norjalainen hip hop -duo Madcon. Marcus ja Martinus julkaisivat 4. marraskuuta 2016 ensimmäisen englanninkielisen albuminsa Together. Sekä Hei että Together nousivat Ruotsin ja Norjan levylistojen kärkeen. Kolmas studioalbumi Moments julkaistiin marraskuussa 2017. Heidän elämästään on tehty dokumenttielokuva Yhdessä unelmiin (Sammen om drømmen), joka esitettiin Suomessa ensimmäisen kerran 26. tammikuuta 2017. Pojista on kirjoitettu kaksi kirjaa: Marcus & Martinus: Meidän maailmamme ja Marcus ja Martinus: Meidän tarinamme. Kesäkuussa 2024 poikien Instagram-tilillä oli noin 1,4 miljoonaa seuraajaa.
Ura > Eurovision laulukilpailu

Vuonna 2023 Marcus & Martinus pyrki edustamaan Ruotsia Eurovision laulukilpailussa kappaleella ”Air”. Vuonna 2024 Marcus & Martinus edustivat Ruotsia Eurovision laulukilpailussa kappaleella ”Unforgettable” voitettuaan vuoden 2024 Melodifestivalenin. Kappale sai kilpailun finaalissa kansainvälisiltä raadeilta 85 pistettä ja yleisöltä 92. Ruotsin ollessa kilpailun isäntämaana Marcus & Martinus pääsi suoraan finaaliin. Marcus & Martinus sijoittui finaalissa 9. sijalle 174 pisteellä.
Esiintymiset Suomessa

Marcus & Martinus esiintyivät Suomessa ensi kerran Elämä lapselle -konsertissa 14. syyskuuta 2016, jonka jälkeen he pitivät oman konsertin Nosturissa seuraavana iltana. Kolmannen kerran he esiintyivät kauppakeskus Forumissa 1. marraskuuta 2016 Together-levyn julkaisutilaisuudessa. He esiintyivät Suomessa jälleen 26.–28. tammikuuta 2017 Uuden Musiikin Kilpailussa ja Espoo Metro Areenalla sekä Hartwall-areenassa 18. marraskuuta 2017. Areenakonsertti myytiin loppuun noin kymmenessä minuutissa.
Marcus ja Martinus esiintyivät Hartwall-areenassa taas 14. helmikuuta 2018 osana Moments-albumin kiertuetta. He esiintyivät myös Kaisaniemen puistossa 9. kesäkuuta 2018.
Marcus ja Martinus esiintyivät 16. kesäkuuta 2019 Helsingissä Telia 5G Areenalla. Paikalla oli 15 000 fania.
Julkaisut > Albumit

Hei (2015)
Together (2016)
Moments (2017)
SOON (ep) (2019)
Unforgettable (2024)
Julkaisut > Singlet

”To Dråper Vann” (2012)
”Elektrisk” (feat. Katastrofe, 2015)
”Na Na Na” (2015)
”Ei som deg” (2015)
”Hei” (2015)
”Slalom” (2015)
”Plystre på deg” (2015)
”Alt jeg ønsker meg” (2015)
”Girls” (feat. Madcon, 2016)
”Go Where You Go” (2016)
”Without You” (2016)
”Bae” (2016)
”Hey You” (2016)
”Light It Up” (feat. Samantha J, 2016)
”Heartbeat" (2016)
”I Don’t Wanna Fall In Love” (2016)
”Like It Like It” (feat. Silentó, 2017)
”First Kiss” (2017)
”Dance With You” (2017)
”Never” (feat. OMI, 2017)
”Make You Believe In Love” (2017)
”One Flight Away” (2017)
”Guitar” (2017)
”Please Don’t Go” (2017)
”Get To Know Ya” (2017)
”Remind Me” (2018)
”Invited” (2018)
”Pocket Dial” (2019)
”Wild Love” (2019)
”Let Me Go” (2019)
”Fix You” (2019)
”Love You Less” (2020)
”It’s Christmas Time” (2020)
”Belinda” (feat. Álex Rose, 2021)
”Feel” (2021)
”When All The Lights Go Out” (2022)
”Wicked Game” (2022)
”Air” (2023)
”We Are Not the Same” (feat. bbno$, 2024)
”Unforgettable” (2024)
”Another Life” (feat. Vize, 2024)
”Wonder” (2025)
Aiheesta muualla

Kotisivut
Kuvia tai muita tiedostoja aiheesta Marcus & Martinus Wikimedia Commonsissa
| Auktoriteettitunnisteet  |
| --- | --- |
Kansainväliset:  VIAF 
Kansalliset:  Norja  Saksa  Ruotsi  Tšekki 
Taiteenala:  MusicBrainz 
Marcus & Martinus esiintymässä vuoden 2024 Eurovision laulukilpailussa toukokuussa.
Jansson
Entinen nimi

Ruben Oskar Auervaara (vuoteen 1935 Jansson, 1906–1964), suomalainen huijari
Kosti Ilveskero (vuoteen 1945 Jansson, 1921–1978), suomalainen yritysjohtaja, kauppaneuvos
Juhani Mussaari (vuoteen 1935 Jansson, 1920–1998), suomalainen maanviljelijä ja yritysjohtaja, maanviljelysneuvos
Antti Wihuri (vuoteen 1906 Jansson, 1883–1962), suomalainen laivanvarustaja
Sigurd (nimi)

| Sigurd |
| --- | --- |
Nimipäivä:   
– suomenkielinen:  –
– ruotsinkielinen:  10. tammikuuta
– ortodoksinen:  –
Muunnelmia:  Sigvard
Vastineita eri kielissä:  Siward, Sigiward, Sjoerd, Sieuwerd, Sjoerd, Siegward, Sjurd
Nimen alkuperä:  muinaisskandinaavinen Sigurðr, voitto + vartija
Infobox OKNimi-testi OK: 
Sigurd on pohjoismainen miehen etunimi. Nimen muinaisskandinaavinen alkumuoto oli Sigurðr, joka on yhdistetty voittoa tarkoittavasta sanasta sigr ja vartijaa tarkoittavasta sanasta varðr. Nimen on tehnyt suosituksi skandinaavisen mytologian ja Völsungain saagan sankari Sigurd (isl. Sigurðr). Nimi on ollut 1100-luvulla myös kahdella Norjan kuninkaalla.
Suomessa nimi Sigurd on tammikuuhun 2025 mennessä annettu 1 896 miehelle ja muutamalle naiselle. Sigurdin nimipäivä on suomenruotsalaisen kalenterin mukaan 10. tammikuuta.
Tunnettuja Sigurdeja > Hallitsijoita

Sigurd Sormus, Sigurd Hringr, legendaarinen Ruotsin kuningas 700-luvulla
Sigurd Käärmesilmä (800-luvulla), viikinkisoturi, Tanskan kuningas n. 873-887
Sigurd I Jerusaleminkävijä (n. 1090–1130), Norjan kuningas 1103–1130
Sigurd II Munn (1133–1155), Norjan kuningas 1136–1155
Kuvitteellisia Sigurdeja

Sigurd (Sigurd Hafnesbane), skandinaavisen mytologian sankari
Sigurd, pelihahmo Fire Emblem: Genealogy of the Holy War -pelissä
Sigurd Käärmesilmä (engl. Sigurd Snake-in-the-Eye), hahmo Viikingit -televisiosarjassa
Nimen muita merkityksiä

HMS Sigurd, Ruotsin laivaston Vidar-luokan hävittäjä
Aiheesta muualla

Kuvia tai muita tiedostoja aiheesta Sigurd (nimi) Wikimedia Commonsissa
Salisbury (täsmennyssivu)

Salisbury voi tarkoittaa seuraavia:
Henkilöitä

Lordi Salisbury (1830–1903), Robert Gascoyne-Cecil, Salisburyn markiisi, brittiläinen poliitikko ja pääministeri
Peter Salisbury (s. 1971), brittiläinen muusikko
Paikkoja

Salisbury, kaupunki Wilshiren kreivikunnassa, Englannissa
Salisbury, kunta Connecticutissa Yhdysvalloissa
Salisbury, kaupunki Marylandissa Yhdysvalloissa
Salisbury, kunta Massachusettsissa Yhdysvalloissa
Salisbury, kunta Pohjois-Carolinassa Yhdysvalloissa
Salisbury, Zimbabwen (ent. Rhodesia) pääkaupungin Hararen nimi vuoteen 1982 asti
Muita merkityksiä

Salisbury , Uriah Heepin vuonna 1971 ilmestynyt albumi
”Salisbury”, albumin nimikkokappale
HMS Salisbury (1698), 48-tykkinen neljännen luokan alus
HMS Salisbury (1707), 54-tykkinen neljännen luokan alus
HMS Salisbury (1746), 50-tykkinen neljännen luokan alus
HMS Salisbury (1769), 50-tykkinen neljännen luokan alus
HMS Salisbury (1814), 58-tykkinen neljännen luokan alus
HMS Salisbury (I52), Town-luokan hävittäjä
Salisbury-luokka eli tyyppi 61, neljän aluksen ilmavalvontafregattiluokka
HMS Salisbury (F32), Salisbury-luokan fregatti
USS Salisbury Sound, Currituck-luokan vesilentokoneiden emälaiva
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Salisbury”, voi hakea sivunnimihaulla, laajalla sivunnimihaulla tai tekstihaulla.
Nia Jax

| Nia Jax |
| --- | --- |

Henkilötiedot
Syntynyt: 29. toukokuuta 1984 (ikä 40)  Sydney, Australia 
Kansalaisuus:   Australia 
Showpainija
Kehänimet:  Nia Jax    Lina    Zada 
Aktiivisena:  2015–
Pituus:  183 cm 
Paino:  123 kg
Kouluttajat:  WWE Performance Center 
Savelina Fanene (s. 29. toukokuuta 1984 Sydney, Australia)  on australialainen showpainija. Fanene työskentelee WWE-showpainiorganisaatiossa nimellä Nia Jax. Hän on Raw-brändin alaisuudessa. Hän on entinen Raw Women's Champion -mestari ja kaksinkertainen WWE Women’s Tag Team Championship -mestari (molemmat Shayna Baszlerin kanssa). Fanene kuuluu kuuluisaan Anoaʻi-painisukuun, johon kuuluu muun muassa The Rock, Roman Reigns ja Rikishi.
Ura

Fanene debytoi WWE:ssä NXT-sarjassa toukokuussa 2015 kehänimillä Zada ja Lina, mutta nimi muutettiin Nia Jaxiksi jo saman vuoden elokuussa. Jax nousi WWE:n pääsarjaan vuoden 2016 heinäkuussa ja aloitti voittoputken eri painijoita vastaan. Hän pääsi nopeasti ottelemaan naisten mestaruudesta eri tapahtumiin. Lopulta hän onnistui voittamaan vuoden 2018 Wrestlemania 34 -tapahtumassa itselleen WWE Women's Champions-mestaruus Alexa Blissiltä. Alexa Bliss onnistui saamaan mestaruuden takaisin itselleen Money in the Bank tapahtumassa 70 päivää myöhemmin.
Seuraavina vuosina Jax yritti useaan kertaan voittaa toistamiseen naisten mestaruutta sitä kuitenkaan saavuttamatta. Elokuussa 2020 hän muodosti joukkueen yhdessä Shayna Baszlerin kanssa, ja pian he jo voittivatkin ensimmäisen kerran WWE Women’s Tag Team Championship -mestaruuden Payback-tapahtumassa. He menettivät mestaruuden 112 päivää myöhemmin Asukalle ja Charlotte Flairille TLC-tapahtumassa, mutta onnistuivat saamaan mestaruuden takaisin 40 päivää myöhemmin vuoden 2021 Royal Rumblessa. Heidän toinen mestaruuskautensa päättyi 103 päivää myöhemmin toukokuussa. Bazlerin ja Jaxin liitto päättyi saman vuoden syksyllä ja Nia Jaxin WWE-sopimus purettiin 4. marraskuuta.
Nia Jax palasi kuitenkin WWE:hen vuoden 2023 Royal Rumblessa viimeisenä osallistujana. Kokopäiväisesti hän palasi WWE:hen syyskuussa ja hyökkäsi naisten mestarin Rhea Ripleyn kimppuun. Jax haastoi Ripleyn mestaruudesta Australian Perthissä järjestetyssä Elimination Chamber -tapahtumassa mutta ei onnistunut voittamaan mestaruutta. Keväällä 2024 Jax osallistui Queen of the Ring-turnaukseen ja pääsi turnauksen finaaliotteluun King and Queen of the Ring -tapahtumaan Saudi-Arabiaan. Jax onnistui voittamaan ottelussa Lyra Valkyrian ja hänet kruunattiin kuningattareksi ja mestaruusottelun SummerSlamiin. SummerSlamissä Jax päihitti Bayleyn ja voitti WWE Women's Championship-mestaruuden toista kertaa urallaan. Hän hallitsi mestaruutta 153 päivää, kunnes Tiffany Stratton rahasti MitB-sopimuksensa ja voitti Jaxilta mestaruuden.
Mestaruuden ja saavutukset

WWE
WWE Women’s Championship (2 kertaa)
WWE Women’s Tag Team Championship yhdessä Shayna Baszlerin kanssa (2 kertaa)
Queen of the Ring (2024)
Jax on entinen Raw Women's Champion -mestari.
Tähtelä

Tähtelä voi tarkoittaa seuraavia:
Paikkoja

Tähtelä, kylä Inkoossa
Tähtelän rautatieasema, asema rantaradan varrella Inkoon Tähtelässä
Henkilöitä

Elisabeth Tigerstedt-Tähtelä (s. 1933), suomalainen diplomaatti
Kalle Tähtelä (1891–1919), suomalainen kirjailija, toimittaja, lentäjä
Yrjö Tähtelä (1936–2025), suomalainen elokuvaohjaaja, näyttelijä ja toimittaja
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Tähtelä”, voi hakea sivunnimihaulla, laajalla sivunnimihaulla tai tekstihaulla.
Atlantis FC

| Mitalit> Suomen Cup  |
| --- | --- | --- |
|  Kultaa | 2001 |  |
Atlantis FC on helsinkiläinen jalkapalloseura, jonka edustusjoukkue pelaa Ykkösessä. Seura perustettiin vuonna 1995, kun Johanneksen Dynamo yhdistyi Kakkoseen nousseeseen FC Norssiin, ja uuden seuran nimeksi valittiin muusikkolegenda Gösta Sundqvistin ideoima Atlantis FC. Edustusjoukkue pelasi Veikkausliigassa kaudella 2001, mutta ajautui kauden jälkeen konkurssiin ja jatkoi toimintaansa Kakkosesta.
Atlantiksen junioritoiminta keskittyy Pohjois- ja Itä-Helsinkiin. Atlantis tunnetaan monikulttuurisena seurana, ja monet edustusjoukkueenkin pelaajat ovat maahanmuuttajataustaisia. Seura tekee yhteistyötä monikulttuurisen liikunnan kattojärjestö Liikkukaa – Sports for all ry:n kanssa ja on osallistunut mm. FARE:n (Football Against Racism in Europe) ja UEFA:n toteuttamiin rasisminvastaisiin kampanjoihin.
Historia

Atlantis FC:n nimellä seura on pelannut syksystä 1995, kun Kakkoseen edellisen kauden jälkeen noussut FC Norssi sekä Johanneksen Dynamo yhdistyivät. Yhdistymisen tärkeänä taustahahmona oli Johanneksen Dynamon perustaja, Leevi and the Leavingsista tuttu muusikko Gösta Sundqvist, joka myös keksi uudelle seuralle nimen. Sundqvist toimi aktiivisena taustahahmona uudessa seurassa sen alkuaikoina, mutta vetäytyi vähitellen sivuun toiminnasta.
Joukkue aloitti pelaamisen kaudella 1996 Kakkosesta. Kaudella 1997 se voitti Kakkosen etelälohkon ja nousi sarjaporrasta ylöspäin. Vuonna 1999 Atlantis voitti Ykkösen ylemmän loppusarjan ja eteni Veikkausliigan karsintoihin, mutta tuolloin vielä Vaasan Palloseura oli vahvempi. Vuotta myöhemmin Atlantis kuitenkin pudotti liigakarsinnoissa Turun Palloseuran ja nousi liigaan kaudeksi 2001. Atlantis pelasi Veikkausliigan kauden 2001 kotiottelunsa vastavalmistuneella Myyrmäen jalkapallostadionilla Vantaalla. Joukkue sijoittui sarjassa seitsemänneksi ja voitti Suomen Cupin.
Helmikuussa 2002 Atlantiksen edustusjoukkueen toiminnasta vastannut Atlantis FC Oy ajautui konkurssiin, ja Atlantiksen liigapaikka kaudelle 2002 siirrettiin uudelle vantaalaisseura AC Allianssille. Seuran reservijoukkue Atlantis Akatemia jatkoi kuitenkin toimintaansa Kakkosessa, johon se oli noussut edellisen kauden jälkeen. Vuonna 2003 reservijoukkue sai jälleen oikeuden käyttää Atlantis FC -nimeä, ja kaudeksi 2005 joukkue nousi Ykköseen. Kauden 2006 päätteeksi Atlantis jäi vain askeleen päähän Veikkausliiganoususta, kun se hävisi päätöskierroksen vierasottelun AC Oulua vastaan 2-0. Paikan vei lopulta viiden pisteen erolla AC Oulu, ja Atlantis sijoittui kolmanneksi. Kauden 2009 jälkeen Atlantis putosi Kakkoseen, jossa se on pelannut siitä lähtien. Kaudella 2013 joukkue sijoittui kolmanneksi Kakkosen itälohkossa. Atlantiksen Sakari Tukiainen saavutti Kakkosen maaliennätyksen 40 maalia kaudella 2014 joukkueen voittaessa itälohkon. Kaksiosaisessa nousukarsinnassa Ykköseen Atlantis kuitenkin hävisi Ekenäs IF:lle yhteismaalein 4–6.
Kauden 2019 päätteeksi seuran A-juniorit saavuttivat SM-sarjassa hopeaa ja Atlantis FC edustusjoukkue nousi Kakkoseen. Seuran kakkosjoukkue Atlantis FC Akatemia pelaa Kolmosessa.
Atlantis nousi Ykköseen kauden 2023 päätteeksi.
Stadion

Atlantis pelaa kotiottelunsa kaudella 2019 Pukinmäen liikuntapuistossa.
Negatiivista julkisuutta > Palkan maksamatta jättäminen

Vuonna 2016 Atlantis tuomittiin Helsingin käräjäoikeudessa maksamaan ulkomaalaiselle pelaajalleen takautuvasti asianmukainen palkka luontoisetuineen. Atlantis hankki pelaajan vuonna 2014 ja kuukausipalkaksi sovittiin 200 euroa, jota tämä luuli normaaliksi palkaksi jalkapalloilijalle kakkosdivisioonassa Suomessa. Seura lupasi myös auttaa pelaajaa oleskeluluvan saamisessa. Seura kuitenkin jätti välillä palkan maksamatta ja antoi varoituksen pelaajalle, jos tämä kyseli palkkansa perään.
Negatiivista julkisuutta > Pelivilppi

Kaudella 2014 joukkueen neljän hollantilaispelaajan epäiltiin syyllistyneen ottelumanipulointiin. Veikkaus poisti Atlantiksen vedonlyöntilistoiltaan elokuun lopussa. Kauden päätteeksi Atlantis putosi Kolmoseen.
Kolmosen kaudella 2017 Atlantikselle langetettiin 12 sarjapisteen rangaistus, koska Suomen Palloliiton ja Suomen urheilun eettisen keskuksen mukaan vedonlyöntimanipulaatioista vankeuteen tuomittu Wilson Raj Perumal oli yrittänyt edellisenä vuonna ostaa Atlantiksessa määräysvallan 200 000 eurolla. Atlantiksen varapuheenjohtaja Markku Ritala sai 12 kuukauden toimitsijakiellon. SUEKin tutkinnanjohtaja Jouko Ikosen mukaan Perumal myönsi hankkineensa edelliskaudella seuraan ottelumanipuloinnista epäillyt hollantilaispelaajat. Perumal esiintyi neuvotteluissa Atlantiksen kanssa peitenimellä Mohd Hasan ja väitti edustavansa Master Sports -nimistä yritystä. Kauppa raukesi, kun Atlantis ei onnistunut säilymään Kakkosessa. Selvityksessä ei onnistuttu saamaan täyttä varmuutta siitä, oliko jo kauden 2016 otteluita manipuloitu. Jouko Ikosen mukaan todennäköisesti manipulointi olisi tapahtunut kaudella 2017, jos kauppa olisi toteutunut.
Negatiivista julkisuutta > Lasten seksuaalinen hyväksikäyttö

Joukkueen pelaajat Bauraux Fils Offo De Tambi Amirin ja Aboubacar Diakite tuomittiin vuonna 2022 vankeuteen törkeästä lasten seksuaalisesta hyväksikäytöstä. Uhrit olivat 13-, 15- ja 16-vuotiaita tyttöjä. Kummatkiin tuomittiin myös lasten sukupuolisiveellisyyttä loukkaavan kuvien kuvaamisesta ja levittämisestä.
Negatiivista julkisuutta > Vuonna 2024 paljastetut laiminlyönnit

Yleisradion tutkivan journalismin toimituksen MOT:n dokumentti Rumaa peliä paljasti marraskuussa 2024 Atlantiksen toiminnassa vuosien ajan jatkuneita laiminlyöntejä, jotka koskivat maksamattomia palkkoja, pelaajien vaatimattomia asumisoloja ja laittomasti maassa olevia pelaajia. Atlantis ilmoitti pitävänsä dokumenttia hyvän journalistisen tavan vastaisena ja sen antavan tarkoituksella yksipuolisen ja valheellisen kuvan seuran toiminnasta. Atlantis kertoi myös tehneensä ohjelmasta kantelun Julkisen sanan neuvostolle. Poliisi aloitti seuraa koskevan rikostutkinnan nimikkeellä kiskonta.
Entiset päävalmentajat

1996-2000: Jari Europaeus
2000: Markku Palmroos
2001: Ari Tiittanen
2002: Timo Askolin
2003-2007: Pasi Pihamaa
2007: Ville Lyytikäinen
2008: Abdou Talat
2008-2009: Pasi Pihamaa
2009: Saulius Sirmelis
2010: Aavo Sarap
2010: Moshood Bola Abdulaziz
2011: Mikko Lappalainen
2011-2012: Unto Virkkala
2012: Alan Arruda
2013: Mikko Lappalainen
2014: Alan Arruda
2015: Ari Asukka
2016: Markku Palmroos, Tom Weckström
2017: Alan Arruda
2018-2019: Moshood Bola Abdulaziz, Tom Weckström
Sarjasijoitukset

| Kausi | Sarja | Sija | O | V | T | H | TM - PM | P |
| --- | --- | --- | --- | --- | --- | --- | --- | --- |
| 1996 | Kakkonen (etelälohko) | 3. | 22 | 10 | 5 | 7 | 40–29 | 35 |
| 1997 | Kakkonen (etelälohko) | 1. | 22 | 14 | 5 | 3 | 42–18 | 47 |

| 1998 | Ykkönen (etelälohko) | 5. | 18 | 5 | 8 | 5 | 19–22 | 23 |

| 1998 | Ykkönen (ylempi loppusarja) | 10. | 9 | 1 | 3 | 5 | 15–20 | 6 |

| 1999 | Ykkönen (etelälohko) | 2. | 18 | 8 | 6 | 4 | 22–17 | 30 |

| 1999 | Ykkönen (ylempi loppusarja) | 1. | 9 | 7 | 0 | 2 | 27–10 | 24 |

| 2000 | Ykkönen (etelälohko) | 4. | 18 | 9 | 4 | 5 | 44–22 | 31 |

| 2000 | Ykkönen (ylempi loppusarja) | 2. | 9 | 7 | 0 | 2 | 23–9 | 22 |

| 2001 | Veikkausliiga | 7. | 33 | 12 | 9 | 12 | 45–47 | 45 |
| 2002 | Kakkonen (etelälohko) | 10. | 22 | 7 | 4 | 11 | 40–49 | 25 |
| 2003 | Kakkonen (etelälohko) | 3. | 22 | 11 | 4 | 7 | 28–24 | 37 |
| 2004 | Kakkonen (etelälohko) | 1. | 22 | 18 | 4 | 2 | 55–19 | 58 |

| 2005 | Ykkönen | 7. | 26 | 9 | 7 | 10 | 39–35 | 34 |

| 2006 | Ykkönen | 3. | 26 | 13 | 8 | 5 | 49–34 | 47 |

| 2007 | Ykkönen | 7. | 26 | 9 | 7 | 10 | 33–32 | 34 |

| 2008 | Ykkönen | 11. | 26 | 6 | 11 | 9 | 27–33 | 29 |

| 2009 | Ykkönen | 13. | 26 | 6 | 3 | 17 | 26–50 | 21 |
| 2010 | Kakkonen (A-lohko) | 6. | 26 | 11 | 5 | 10 | 41–37 | 38 |
| 2011 | Kakkonen (A-lohko) | 8. | 26 | 10 | 6 | 10 | 51–48 | 36 |
| 2012 | Kakkonen (itälohko) | 5. | 27 | 11 | 6 | 10 | 54–44 | 39 |
| 2013 | Kakkonen (itälohko) | 3. | 27 | 14 | 6 | 7 | 49–42 | 48 |
| 2014 | Kakkonen (itälohko) | 1. | 27 | 22 | 2 | 3 | 76–25 | 68 |
| 2015 | Kakkonen (etelälohko) | 7. | 27 | 9 | 8 | 10 | 34–41 | 35 |
| 2016 | Kakkonen (lohko B) | 11. | 22 | 5 | 5 | 12 | 25–36 | 20 |
| 2017 | Kolmonen (Helsinki/Uusimaa, lohko 1) | 3. | 22 | 18 | 0 | 4 | 78–27 | 42* |
| 2018 | Kolmonen (Uusimaa, lohko 3) | 2. | 22 | 19 | 0 | 3 | 111–25 | 57 |
| 2019 | Kolmonen (Uusimaa, lohko 1) | 1. | 22 | 18 | 3 | 1 | 77–18 | 57 |
| 2020 | Kakkonen (lohko B) | 5. | 17 | 8 | 2 | 7 | 42–41 | 26 |
| 2021 | Kakkonen (lohko A) | 3. | 22 | 11 | 8 | 3 | 48–24 | 41 |
| 2022 | Kakkonen (lohko A)  | 5. | 22 | 11 | 3 | 8 | 38–25 | 36 |
| 2023 | Kakkonen (lohko B)  | 4. | 22 | 13 | 2 | 7 | 54–30 | 41 |
| 2024 | Ykkönen | 4. | 27 | 13 | 8 | 6 | 50–34 | 47 |
Kaudella 2017 Palloliiton päätöksellä vähennetty 12 pistettä.
Aiheesta muualla

Virallinen sivusto
| n k Ykkönen |
| --- | --- |
Joukkueet (2025):  Atlantis FC  EPS  FC Inter 2  FC Jazz  JJK  KPV  KuPS Akatemia  MP  OLS  PKKU  RoPS  Tampere United 
Pukinmäen liikuntapuisto
Eljas

| Eljas |
| --- | --- |
Nimipäivä:   
– suomenkielinen:  9. huhtikuuta
– ruotsinkielinen:  –
– ortodoksinen:  –
Muunnelmia:  Elias, Eelis
Vastineita eri kielissä:  Heprea: Elia, Englanti: Ellis, Eliot, Ranska: Élie
Nimen alkuperä:  Heprean Elia
Infobox OKNimi-testi OK: 
Eljas on suomalainen miehen etunimi. Elias-nimen tavoin se on muunnelma heprealaisesta nimestä Elijah, joka tarkoittaa "minun Jumalani on Yahweh". Eliaksen ja Eljaksen nimipäivä on 9. huhtikuuta. Vuoden 2019 loppuun mennessä nimi Eljas on Suomessa annettu alle 4 384 henkilölle.
Tunnettuja Eljas-nimisiä

Eljas Aalto (s. 1996), pikajuoksija
Eljas Ahtonen, Rimmin Uljaska (n. 1822–1918), maanviljelijä, kansanparantaja ja Väinämöisen malli Akseli Gallen-Kallelan Aino-triptyykissä
Eljas Erkko (1895–1965), sanomalehtimies, ministeri
Eljas Kahra (1888–1962), tullihallituksen pääjohtaja ja hallitusneuvos
Eljas Lönnrot (1858–1933), pappi ja valtiopäivämies
Eljas Orrman (s. 1943), historioitsija
Eljas Perheentupa (s. 1959), suomalainen muotoilija
Eljas Pohtila (1943–2014), professori ja Metsäntutkimuslaitoksen ylijohtaja
Eljas Pölhö (s. 1949), suomalainen tietokirjailija ja rautatiehistoriallisten julkaisujen toimittaja
Eljas Repo (s. 1961), sanomalehtimies
Eljas Sandelin (1888–1954), maataloustieteilijä, professori ja Valion toimitusjohtaja
Eljas Savola (1926–2014), maanmittausinsinööri ja urheiluvaikuttaja
Eljas Sukselainen (s. 1942), talousvaikuttaja
Eljas Suoknuuti (1899–1970), suomalainen kestävyysjuoksija
Eljas Vainio (1901–1985), maanviljelijä, pakinoitsija ja paikallishistorian harrastaja
Eljas Verve (s. 1959), blues- ja jazzkitaristi